**NOTĂ INFORMATIVĂ**

**la proiectul Hotărârii Guvernului**

**cu privire la transmiterea unui bun mobil**

|  |
| --- |
| 1. **Denumirea autorului şi, după caz, a participanţilor la elaborarea proiectului**
 |
| Proiectul este elaborat de cătreMinisterul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
|  Proiectul hotărârii Guvernului cu privire la transmiterea unui bun mobil este elaborat în baza art.6 alin.(1) lit. a) şi art. 14 alin. (1) lit. b) al Legii nr. 121/2007 privind administrarea şi deetatizarea proprietăţii publice, art.8 alin.(2) al Legii nr. 523/1999 cu privire la proprietatea publică a unităţilor administrativ-teritoriale şi Hotărârii Guvernului nr. 901/2015 „Pentru aprobarea Regulamentului cu privire la modul de transmitere a bunurilor proprietate publică”, care reglementează raporturile de administrare şi deetatizare a proprietăţii publice şi procedura de transmitere gratuită a bunurilor proprietate publică a statului, având drept temei Decizia nr.8/20 din 27.12.2018 ,,Cu privire la transmiterea unității de transport”, adoptată de Consiliul Raionului Ungheni. Consiliul raional Ungheni, prin emiterea deciziei sus indicate are drept scop consolidarea bazei tehnico-materiale și asigurării bunei desfășurări a activității Inspectoratului de poliție Ungheni. Implementarea şi realizarea cu succes a proiectului menţionat va contribui la ridicarea nivelului de reacționare operativă a angajaţilor Poliţiei la solicitările parvenite de la cetățenii deserviţi de către Inspectoratul de poliţie a raionului Ungheni. |
| **3. Principalele prevederi ale proiectului şi evidenţierea elementelor noi** |
|  Proiectul prevede transmiterea cu titlu gratuit, conform deciziei Consiliului raional Ungheni, din proprietatea raionului Ungheni în proprietatea statului, administrarea Ministerului Afacerilor Interne (gestiunea Inspectoratului General al Poliției), un mijloc de transport, marca “Dacia Logan”, versiunea ACCES 1,0 Sce74CP, anul fabricării 2018, numărul caroseriei: UU14SDMC460666342, seria motorului: R090152, numărul de înmatriculare G ME 210 și girofarul de modelul TBD2500. |
| **4. Fundamentarea economico-financiară** |
| Implementarea prezentei hotărâri nu va implica cheltuieli financiare suplimentare din bugetul de stat. |
| **5. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unui bun imobil a fost plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice. |
| **6. Constatările expertizei anticorupţie** |
| Proiectul va fi prezentat Centrului Naţional Anticorupţie pentru efectuarea expertizei anticorupţie. |
| **7. Constatările expertizei juridice** |
| Proiectul va fi prezentat Ministerului Justiţiei pentru efectuarea expertizei juridice. |

**Secretar general de stat Simion CARP**